title: Padomes lēmums (1990. gada 4. decembris), ar ko groza Lēmumu 87/277/EEK par mencu nozvejas iespēju piešķiršanu Špicbergenā un Lāču salas teritorijā, kā arī Ziemeļrietumu Atlantijas zvejniecības organizācijas konvencijas noteiktajā rajonā 3M

text:
Svarīgs juridisks paziņojums

|

31990D0655

Oficiālais Vēstnesis L 353 , 17/12/1990 Lpp. 0057 - 0058

		Padomes lēmums(1990. gada 4. decembris),ar ko groza Lēmumu 87/277/EEK par mencu nozvejas iespēju piešķiršanu Špicbergenā un Lāču salas teritorijā, kā arī Ziemeļrietumu Atlantijas zvejniecības organizācijas konvencijas noteiktajā rajonā "3M"(90/655/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Padomes 1983. gada 25. janvāra Regulu (EEK) Nr. 170/83, ar ko izveido Kopienas zvejas resursu saglabāšanas un apsaimniekošanas sistēmu [1], kurā grozījumi izdarīti ar Spānijas un Portugāles Pievienošanās aktu, un jo īpaši šīs regulas 11. pantu,ņemot vērā Komisijas priekšlikumu [2],ņemot vērā Eiropas Parlamenta atzinumu [3],tā kā Vācijas apvienošanās ir radījusi izmaiņas vēsturiski noteiktajos nozvejas apjomos, uz ko pamatojās Lēmums 87/277/EEK [4]; tā kā tādēļ minētais lēmums ir jāgroza, lai tā pielikumā norādīto procentuālo piešķīrumu aprēķinos ņemtu vērā bijušās Vācijas Demokrātiskās Republikas nozvejas apjomu,IR PIEŅĒMUSI ŠO LĒMUMU.Vienīgais pantsLēmuma 87/277/EEK pielikumu aizstāj ar šī lēmuma pielikumu.Briselē, 1990. gada 4. decembrīPadomes vārdā —priekšsēdētājsG. De Michelis[1] OV L 24, 27.1.1983., 1. lpp.[2] OV C 248, 2.10.1990., 11. lpp.[3] Atzinums sniegts 1990. gada 21. novembrī (Oficiālajā Vēstnesī vēl nav publicēts).[4] OV L 135, 23.5.1987., 29. lpp.--------------------------------------------------PIELIKUMSMencu nozveja Špicbergenā un Lāču salas teritorijā (ICES rajons II b)Kopējais apjoms (tonnās) | Kopienas daļa (tonnās) | Vācija (%) | Spānija (%) | Francija (%) | Portugāle (%) | Apvienotā Karaliste (%) | Pārējās dalībvalstis (kopējais daudzums) || PIRMAIS POSMS | Kopienas daļas procentuālais apjoms pēc "pārējām dalībvalstīm" piešķirtā standarta apjoma atskaitīšanas | Standarta apjoms || 22018 vai mazāk | 19,24 | 49,73 | 8,21 | 10,50 | 12,32 | 100 tonnas || OTRAIS POSMS | Kopienas daļas procentuālais apjoms pēc tam, kad atskaitīts pirmā posma apjoms un "pārējām dalībvalstīm" piešķirtais apjoms | Standarta apjoms || 22019 – 24220 | 29,71 | 28,45 | 16,44 | 4,21 | 21,19 | 250 tonnas || | | | | | | Kopienas daļas procentuālais apjoms |700001 – 800000 | 24221 – 27680 | 29,54 | 28,54 | 16,46 | 4,27 | 21,19 | 1,91 |800001 – 900000 | 27681 – 31140 | 29,51 | 28,56 | 16,47 | 4,27 | 21,19 | 2,86 |900001 – 1000000 | 31141 – 34600 | 29,54 | 28,54 | 16,46 | 4,27 | 21,19 | 3,82 |1000001 vai vairāk | 34601 vai vairāk | 29,54 | 28,54 | 16,46 | 4,27 | 21,1 | 4,77 |Mencu nozveja NAFO rajonā "3M"| Vācija (%) | Spānija (%) | Francija (%) | Portugāle (%) | Apvienotā Karaliste (%) |PIRMAIS POSMS 7500 tonnas vai mazāk | 9,33 | 28,67 | 4,00 | 39,33 | 18,67 |OTRAIS POSMS vairāk nekā 7500 tonnas | 1,76 | 37,81 | 5,38 | 51,97 | 3,08 |--------------------------------------------------


title: 2005/461/EK: Padomes Lēmums (2005. gada 13. jūnijs), ar ko ieceļ amatā Reģionu komitejas locekļa aizstājēju no Itālijas

text:
               24.6.2005

               LV

               Eiropas Savienības Oficiālais Vēstnesis

               L 164/48

      PADOMES LĒMUMS

   (2005. gada 13. jūnijs),
   ar ko ieceļ amatā Reģionu komitejas locekļa aizstājēju no Itālijas
   (2005/461/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko ieceļ Reģionu komitejas locekļus un locekļu aizstājējus laikposmam no 2002. gada 26. janvāra līdz 2006. gada 25. janvārim (1).

               (2)

               Pēc Lorenzo DELLAI kunga atkāpšanās no amata, par ko Padomei paziņots 2005. gada 16. martā, ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo Mario MAGNANI kungs, consigliere provinciale della Provincia autonoma di Trento (Trento autonomās provinces padomnieks), tiek iecelts Reģionu komitejas locekļa aizstājēja amatā uz atlikušo amata pilnvaru laiku, tas ir, līdz 2006. gada 25. janvārim.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Luksemburgā, 2005. gada 13. jūnijā

            Padomes vārdā —

            priekšsēdētājs

         J. ASSELBORN

      (1)  OV L 24, 26.1.2002., 38. lpp.


title: 2007/652/Euratom: Padomes Lēmums ( 2007. gada 1. oktobris ), ar ko ieceļ Euratom Apgādes aģentūras Padomdevējas komitejas locekli

text:
               9.10.2007

               LV

               Eiropas Savienības Oficiālais Vēstnesis

               L 262/30

      PADOMES LĒMUMS

   (2007. gada 1. oktobris),
   ar ko ieceļ Euratom Apgādes aģentūras Padomdevējas komitejas locekli
   (2007/652/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 54. panta otro un trešo daļu,
   ņemot vērā X pantu (1) Euratom Apgādes aģentūras Statūtos, kuros pēdējie grozījumi izdarīti ar 1995. gada 1. janvāra Lēmumu 95/1/EK, Euratom, EOTK (2),
   ņemot vērā Padomes 2007. gada 10. jūlija Lēmumu 2007/514/Euratom, ar ko ieceļ Euratom Apgādes aģentūras Padomdevējas komitejas locekļus (3),
   ņemot vērā Komisijas atzinumu,
   tā kā:

               (1)

               Pēc Jean-Luc SALANAVE, kunga atkāpšanās, par ko Padomei paziņots 2007. gada 1. augustā, minētajā komitejā ir atbrīvojusies viena locekļa vieta.

               (2)

               Šī brīvā vieta ir jāaizpilda.

               (3)

               Francijas valdība ir izvirzījusi kandidātu 2007. gada 1. augustā,

         IR PIEŅĒMUSI ŠO LĒMUMU.
   Vienīgais pants
   Ar šo Jean-Michel GUIHEUX kungs ir iecelts par Euratom Apgādes aģentūras Padomdevējas komitejas locekli uz atlikušo komitejas pilnvaru laiku līdz 2009. gada 28. martam.

      Luksemburgā, 2007. gada 1. oktobrī

            Padomes vārdā —

            priekšsēdētājs

         M. LINO

      (1)  OV 27, 6.12.1958., 534./58. lpp.

      (2)  OV L 1, 1.1.1995., 1. lpp.

      (3)  OV L 190, 21.7.2007., 15. lpp.


title: Politikas un drošības komitejas Lēmums (KĀDP) 2016/395 (2016. gada 15. marts), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2015/1823 (ATALANTA/1/2016)

text:
               18.3.2016

               LV

               Eiropas Savienības Oficiālais Vēstnesis

               L 73/97

         POLITIKAS UN DROŠĪBAS KOMITEJAS LĒMUMS (KĀDP) 2016/395
   (2016. gada 15. marts),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2015/1823 (ATALANTA/1/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 6. pantu,
   tā kā:

               (1)

               Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgus lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES spēku komandieris”).

               (2)

               PDK 2015. gada 6. oktobrī pieņēma Lēmumu (KĀDP) 2015/1823 (2), ar ko kontradmirāli Stefano BARBIERI iecēla par ES spēku komandieri.

               (3)

               ES operācijas komandieris ir ieteicis par jauno ES spēku komandieri iecelt kontradmirāli (LH) Jan C. KAACK, kurš no 2016. gada 23. marta nomainītu kontradmirāli Stefano BARBIERI.

               (4)

               ES Militārā komiteja 2016. gada 23. februārī atbalstīja minēto ieteikumu.

               (5)

               Tādēļ Lēmums (KĀDP) 2015/1823 būtu jāatceļ.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo kontradmirālis (LH) Jan C. KAACK no 2016. gada 23. marta tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).
   2. pants
   Lēmumu (KĀDP) 2015/1823 atceļ.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 15. martā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 301, 12.11.2008., 33. lpp.

      (2)  Politikas un drošības komitejas Lēmums (KĀDP) 2015/1823 (2015. gada 6. oktobris), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumus (KĀDP) 2015/607 un (KĀDP) 2015/1750 (ATALANTA/6/2015) (OV L 265, 10.10.2015., 10. lpp.).


title: Padomes Lēmums 2005/199/KĀDP (2005. gada 31. janvāris) par nolīguma noslēgšanu starp Eiropas Savienību un Albānijas Republiku par Albānijas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA)

text:
               11.3.2005

               LV

               Eiropas Savienības Oficiālais Vēstnesis

               L 65/34

         PADOMES LĒMUMS 2005/199/KĀDP
   (2005. gada 31. janvāris)
   par nolīguma noslēgšanu starp Eiropas Savienību un Albānijas Republiku par Albānijas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija
         ALTHEA
      )
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2004. gada 12. jūlijā Padome pieņēma Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1).

               (2)

               Minētās vienotās rīcības 11. panta 3. punkts paredz, ka saskaņā ar 24. pantu Līgumā par Eiropas Savienību ir jānoslēdz nolīgums par sīki izstrādātiem noteikumiem attiecībā uz trešo valstu līdzdalību.

               (3)

               Saskaņā ar Padomes 2004. gada 13. septembrī doto atļauju prezidentvalsts ar ģenerālsekretāra/Augstā pārstāvja palīdzību ir apspriedusi nolīgumu starp Eiropas Savienību un Albānijas Republiku par Albānijas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA).

               (4)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts nolīgums starp Eiropas Savienību un Albānijas Republiku par Albānijas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA).
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots iecelt personu(-as), kas pilnvarota(-as) parakstīt šo nolīgumu, lai uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 31. janvārī

            Padomes vārdā —

            priekšsēdētājs

         J. ASSELBORN

      (1)  OV L 252, 28.7.2004., 10. lpp.

   NOLĪGUMS
   starp Eiropas Savienību un Albānijas Republiku par Albānijas Republikas dalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA)
   EIROPAS SAVIENĪBA (ES),
   no vienas puses, un
   ALBĀNIJAS REPUBLIKA,
   no otras puses,
   turpmāk – “Puses”,
   ŅEMOT VĒRĀ:

               —

               Eiropas Savienības Padomes 2004. gada 12. jūlijā pieņemto Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1),

               —

               uzaicinājumu Albānijas Republikai piedalīties ES vadītajā operācijā,

               —

               spēku izveidošanas procesa veiksmīgu pabeigšanu un ES operācijas komandiera un ES Militārās komitejas ieteikumu piekrist Albānijas Republikas bruņoto spēku dalībai ES vadītajā operācijā,

               —

               Politikas un drošības komitejas 2004. gada 29. septembra Lēmumu BiH/3/2004 par Eiropas Savienības militārās operācijas Bosnijā un Hercegovinā līdzdalībnieku komitejas izveidi (2),

               —

               Politikas un drošības komitejas 2004. gada 3. novembra Lēmumu BiH/5/2004, ar kuru groza Lēmumu BiH/1/2004, ar ko pieņem trešo valstu palīdzību attiecībā uz Eiropas Savienības militāro operāciju Bosnijā un Hercegovinā, un Lēmumu BiH/3/2004 par Eiropas Savienības militārās operācijas Bosnijā un Hercegovinā līdzdalībnieku komitejas izveidi,

         IR VIENOJUŠĀS PAR TURPMĀKO.
   1. pants
   Dalība operācijā
   1.   Albānijas Republika pievienojas 2004. gada 12. jūlija Vienotajai rīcībai 2004/570/KĀDP par Eiropas Savienības militāro operāciju Bosnijā un Hercegovinā un jebkurai vienotai rīcībai vai lēmumam, ar ko Eiropas Savienības Padome nolemj paplašināt ES militāro krīzes vadības operāciju, saskaņā ar šā nolīguma noteikumiem un jebkādiem prasītiem īstenošanas noteikumiem.
   2.   Albānijas Republikas ieguldījums ES militārajā krīzes vadības operācijā neskar Eiropas Savienības lēmumu pieņemšanas autonomiju.
   3.   Albānijas Republika nodrošina to, ka tās bruņotie spēki un personāls, kas piedalās ES militārajā krīzes vadības operācijā, veic savus pienākumus atbilstīgi:

               —

               Vienotajai rīcībai 2004/570/KĀDP un iespējamiem vēlākiem grozījumiem,

               —

               operācijas plānam,

               —

               īstenošanas pasākumiem.

         4.   Albānijas Republikas operācijai norīkotie bruņotie spēki un personāls veic pienākumus un darbojas vienīgi ES militārās krīzes vadības operācijas interesēs.
   5.   Albānijas Republika laikus informē ES operācijas komandieri par jebkurām pārmaiņām attiecībā uz tās līdzdalību operācijā.
   2. pants
   Bruņoto spēku statuss
   1.   To bruņoto spēku un personāla statusu, ko Albānijas Republika norīko darbam ES militārajā krīzes vadības operācijā, reglamentē noteikumi par bruņoto spēku statusu, ja tādi pastāv, par ko vienojušās Eiropas Savienība un uzņēmējvalsts.
   2.   To bruņoto spēku un personāla statusu, kas nosūtīti uz štābu un pavēlniecības apakšvienībām, kuras izvietotas ārpus Bosnijas un Hercegovinas, reglamentē, štābam, attiecīgajām pavēlniecības apakšvienībām un Albānijas Republikai savstarpēji vienojoties.
   3.   Neskarot 1. punktā minētos noteikumus par bruņoto spēku statusu, bruņotie spēki un personāls, kas piedalās ES militārajā krīzes vadības operācijā, paliek Albānijas Republikas jurisdikcijā.
   4.   Albānijas Republika ir atbildīga par visu to prasību izskatīšanu, kuras saistītas ar dalību ES militārajā krīzes vadības operācijā un kuras iesniedz tās bruņotie spēki un personāls, vai kuras attiecas uz tās bruņotajiem spēkiem un personālu. Albānijas Republika ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuriem tās bruņotajiem spēkiem un personāla pārstāvjiem saskaņā ar tās normatīvajiem aktiem.
   5.   Albānijas Republika apņemas nākt klajā ar paziņojumu par atteikšanos no prasībām pret jebkuru valsti, kas piedalās ES militārajā krīzes vadības operācijā, un apņemas to darīt, parakstot šo nolīgumu.
   6.   Eiropas Savienība apņemas nodrošināt, ka dalībvalstis nāk klajā ar paziņojumu par atteikšanos no prasībām saistībā ar Albānijas Republikas dalību ES militārajā krīzes vadības operācijā, un apņemas to darīt, parakstot šo nolīgumu.
   3. pants
   Klasificēta informācija
   1.   Albānijas Republika veic atbilstīgus pasākumus, lai nodrošinātu ES klasificētas informācijas aizsardzību saskaņā ar Eiropas Savienības Padomes drošības reglamentu, kas ietverts Padomes 2001. gada 19. marta Lēmumā 2001/264/EK (3), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Albānijas Republika ir noslēgušas nolīgumu par klasificētas informācijas apmaiņas drošības procedūrām, šāda nolīguma noteikumus piemēro saistībā ar ES militāro krīzes vadības operāciju.
   4. pants
   Komandķēde
   1.   Visi bruņotie spēki un personāls, kas piedalās ES militārajā krīzes vadības operācijā, paliek pilnīgā savas valsts iestāžu pakļautībā.
   2.   Valsts iestādes nodod savu bruņoto spēku un personāla operatīvo un taktisko vadību un/vai kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Albānijas Republikai ir tādas pašas tiesības un pienākumi attiecībā uz ikdienas operācijas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc apspriedēm ar Albānijas Republiku var jebkurā laikā pieprasīt Albānijas Republikas ieguldījuma atsaukšanu.
   5.   Albānijas Republika ieceļ vecāko militāro pārstāvi (VMP), kas pārstāv tās nacionālo kontingentu ES militārās krīzes vadības operācijas laikā. VMP apspriežas ar ES Spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   5. pants
   Finansiālie aspekti
   1.   Albānijas Republika uzņemas visas izmaksas, kas saistītas ar tās dalību operācijā, izņemot tās izmaksas, ko sedz no kopējiem līdzekļiem, kā paredzēts 1. panta 1. punktā minētajos juridiskajos instrumentos, kā arī Padomes 2004. gada 23. februāra Lēmumā 2004/197/KĀDP, ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (4).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-ās) veic operāciju, Albānijas Republika, ja ir konstatēta tās atbildība, izmaksā kompensāciju saskaņā ar noteikumiem par bruņoto spēku statusu, ja tādi pastāv, kā minēts šā nolīguma 2. panta 1. punktā.
   6. pants
   Noteikumi par nolīguma īstenošanu
   Eiropas Savienības Padomes ģenerālsekretārs/Augstais pārstāvis kopējās ārpolitikas un drošības politikas lietās un Albānijas Republikas attiecīgās iestādes vienojas par jebkuriem tehniskiem un administratīviem pasākumiem, kas vajadzīgi, lai īstenotu šo nolīgumu.
   7. pants
   Noteikumu neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   8. pants
   Domstarpību izšķiršana
   Domstarpības par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   9. pants
   Spēkā stāšanās
   1.   Šis nolīgums stājas spēkā pirmā mēneša pirmajā dienā pēc tam, kad Puses ir paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu piemēro pagaidu kārtībā, sākot no tā parakstīšanas dienas.
   3.   Šis nolīgums paliek spēkā, kamēr Albānijas Republika sniedz ieguldījumu operācijas darbībā.

      Briselē, 2005 gada 7. martā angļu valodā četros eksemplāros

            Eiropas Savienības vārdā

            Albānijas Republikas vārdā

      (1)  OV L 252, 28.7.2004., 10. lpp.

      (2)  OV L 325, 28.10.2004., 64. lpp. Lēmumā grozījumi izdarīti ar Lēmumu BiH/5/2004 (OV L 357, 2.12.2004., 39. lpp.).

      (3)  OV L 101, 11.4.2001., 1. lpp. Lēmumā grozījumi izdarīti ar Lēmumu 2004/194/EK (OV L 63, 28.2.2004., 48. lpp).

      (4)  OV L 63, 28.2.2004., 68. lpp.

   DEKLARĀCIJAS,
   kas minētas Nolīguma 2. panta 5. un 6. punktā
   ES dalībvalstu deklarācija:
   “Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, ES dalībvalstis centīsies, ciktāl pieļauj to iekšējās tiesību sistēmas, cik vien iespējams atteikties no prasībām pret Albānijas Republiku to personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīzes vadības operācija, ja šāds ievainojums, nāve, zaudējums vai bojājums:

               —

               radies Albānijas Republikas norīkotā personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder Albānijas Republikai, ja šis īpašums ir izmantots saistībā ar operāciju, izņemot gadījumus, kuros personāls no Albānijas Republikas, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”

         Albānijas Republikas deklarācija:
   “Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, Albānijas Republika centīsies, ciktāl pieļauj tās iekšējā tiesību sistēma, cik vien iespējams atteikties no prasībām pret jebkuru citu valsti, kas iesaistīta ES krīzes vadības operācijā, tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijā, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kas piedalās ES krīzes vadības operācijā, ja vien šis īpašums ir izmantots saistībā ar operāciju, izņemot gadījumus, ja personāls, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”


title: Padomes Lēmums (1991. gada 4. marts) par Eiropas Ekonomikas kopienas un Čīles Republikas sadarbības pamatnolīguma slēgšanu

text:
Svarīgs juridisks paziņojums

|

31991D0158

Oficiālais Vēstnesis L 079 , 26/03/1991 Lpp. 0001 - 0001

		Padomes Lēmums(1991. gada 4. marts)par Eiropas Ekonomikas kopienas un Čīles Republikas sadarbības pamatnolīguma slēgšanu(91/158/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši 113. un 235. pantu,ņemot vērā Komisijas ieteikumu,ņemot vērā Eiropas Parlamenta atzinumu [1],tā kā Kopienai tās mērķu sasniegšanai ārējo ekonomisko sakaru jomā jāapstiprina sadarbības pamatnolīgums ar Čīles Republiku,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Ekonomikas kopienas un Čīles Republikas sadarbības pamatnolīgums.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 21. pantā paredzēto paziņojumu [2].3. pantsKomisija ar dalībvalstu pārstāvju palīdzību pārstāv Kopienu Apvienotajā komitejā, kas izveidota ar nolīguma 17. pantu.4. pantsŠo lēmumu publicē Eiropas Kopienu Oficiālajā Vēstnesī. Tas stājas spēkā tā publicēšanas dienā.Briselē, 1991. gada 4. martāPadomes vārdā —priekšsēdētājsJ. F. Poos[1] Atzinums sniegts 1991. gada 18. februārī (Oficiālajā Vēstnesī vēl nav publicēts).[2] Nolīguma spēkā stāšanās dienu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: Eiropas Parlamenta Lēmums (ES, Euratom) 2017/1746 (2017. gada 27. aprīlis) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/366

         EIROPAS PARLAMENTA LĒMUMS (ES, Euratom) 2017/1746
   (2017. gada 27. aprīlis)
   par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2015. finanšu gada galīgos pārskatus,

               —

               ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2015. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Kopuzņēmumam par 2015. finanšu gada budžeta izpildi (05875/2017 – C8-0085/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (4), un jo īpaši tā 5. panta 3. punktu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5),

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0108/2017),

               1.

               apstiprina ITER un kodolsintēzes enerģētikas attīstības vajadzībām izveidotā Eiropas kopuzņēmuma 2015. finanšu gada pārskatus;

               2.

               uzdod priekšsēdētājam šo lēmumu nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 473, 16.12.2016., 33. lpp.

      (2)  OV C 473, 16.12.2016., 34. lpp.

      (3)  OV L 298, 26.10.2012., 1. lpp.

      (4)  OV L 90, 30.3.2007., 58. lpp.

      (5)  OV L 328, 7.12.2013., 42. lpp.


title: Padomes lēmums (2002. gada 18. februāris), ar kuru noslēdz konsultācijas ar Zimbabvi saskaņā ar ĀKK un EK partnerattiecību nolīguma 96. pantu

text:
Svarīgs juridisks paziņojums

|

32002D0148

Oficiālais Vēstnesis L 050 , 21/02/2002 Lpp. 0064 - 0065

		Padomes Lēmums(2002. gada 18. februāris),ar kuru noslēdz konsultācijas ar Zimbabvi saskaņā ar ĀKK un EK partnerattiecību nolīguma 96. pantu(2002/148/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu,ņemot vērā Iekšējo nolīgumu par pasākumiem, kas jāveic, un procedūras, kas jāievēro, lai īstenotu ĀKK un EK Partnerattiecību nolīgumu, kas parakstīts Kotonū 2000. gada 23. jūnijā [1], kura pagaidu piemērošana noteikta ar dalībvalstu valdību pārstāvju 2000. gada 18. septembra Lēmumu, un jo īpaši tā 3. pantu,ņemot vērā Komisijas priekšlikumu,tā kā:(1) Zimbabves valdība pārkāpj ĀKK un EK partnerattiecību nolīguma 9. pantā minētos būtiskos elementus.(2) Ar Zimbabves valdību 2002. gada 11. janvārī notika konsultācijas saskaņā ar ĀKK un EK partnerattiecību nolīguma 96. pantu, kurās Zimbabves varas institūcijas skaidroja savu viedokli un uzņēmās konkrētas saistības, kuras joprojām nav izpildītas attiecībā uz vardarbības pārtraukšanu, 2002. gada 9. un 10. marta brīvu un godīgu prezidenta vēlēšanu norisi, jo īpaši, kas attiecas uz starptautisko vēlēšanu novērotāju un plašsaziņas līdzekļu piekļuvi tām.(3) Izskatīšanai nodoti nesenie notikumi Zimbabves politiskajā attīstībā, kā arī tas, ka atsevišķi svarīgi pasākumi, kas saistīti ar ĀKK un EK partnerattiecību nolīguma būtiskiem elementiem, joprojām nav pienācīgi īstenoti; Nesen pieņemtie ierobežojošie tiesību akti un pieaugošā vardarbība un politisko pretinieku iebaidīšana ievērojami samazina vārda, biedrošanās un miermīlīgas pulcēšanās brīvību Zimbabvē,IR PIEŅĒMUSI ŠĀDU LĒMUMU.1. pantsAr šo noslēdz konsultācijas ar Zimbabves Republiku saskaņā ar ĀKK un EK partnerattiecību nolīguma 96. panta 2. punkta c) apakšpunktu.2. pantsPielikumā esošajā vēstulē minētie pasākumi ar šo ir pieņemti kā attiecīgie pasākumi ĀKK un EK partnerattiecību nolīguma 96. panta 2. punkta c) apakšpunkta nozīmē.Pasākumus atceļ, kad dominē apstākļi, kas nodrošina cilvēktiesību, demokrātijas principu un tiesiskuma ievērošanu.Šos pasākumus piemēro divpadsmit mēnešus. Tos pārskata sešu mēnešu laikā.3. pantsŠis lēmums stājas spēkā dienā, kad to publicē Eiropas Kopienu Oficiālajā Vēstnesī.Briselē, 2002. gada 18. februārīPadomes vārdā —priekšsēdētājsJ. Piqué i Camps[1] OV L 317, 15.12.2000., 3. lpp.--------------------------------------------------PIELIKUMSBriselē, …VĒSTULE ZIMBABVES PREZIDENTAMEiropas Savienība piešķir milzīgu nozīmi ĀKK un EK partnerattiecību nolīguma 9. panta noteikumiem. Partnerattiecību nolīguma būtiskie elementi cilvēktiesību, demokrātijas principu un tiesiskuma ievērošana ir mūsu attiecību pamats.Tāpēc Eiropas Savienība 2002. gada 29. oktobrī izteica patiesas bažas par situāciju Zimbabvē un nolēma aicināt Zimbabves varas institūcijas vest konsultācijas ar nolūku precīzāk novērtēt situāciju un rast tai risinājumu.Šo konsultāciju laikā, kuras notika Briselē, 2002. gada 11. janvārī, Eiropas Savienība vairākkārt minēja nopietnās bažas attiecībā uz politisku iemeslu vardarbību, brīvību plašsaziņas līdzekļos, tiesu varas neatkarību, pretlikumīgas saimniecību izmantošanas pārtraukšanu un par brīvām un godīgām vēlēšanām, un uzskata, ka šajās jomās jāpanāk ievērojama uzlabošanās.Eiropas Savienība bija pārliecināta, ka brīvas un godīgas prezidenta vēlēšanas 2002. gada martā pavērs valstij ceļu uz demokrātiju, sociālo mieru un ekonomikas atjaunošanu Zimbabvē. Tomēr tā atzīmē, kā šīs cerības nepiepildījās. Nav ievēroti brīvu un godīgu vēlēšanu starptautiski saskaņotie obligātie nosacījumi.Ievērojot iepriekš minēto, Eiropas Savienība nolēmusi noslēgt konsultācijas, kas notika saskaņā ar ĀKK un EK partnerattiecību nolīguma 96. pantu. Savienība ir nolēmusi veikt šādus attiecīgus pasākumus minētā nolīguma 96. panta 2. punkta c) apakšpunkta nozīmē:a) aptur budžeta palīdzības finansēšanu saskaņā ar Zimbabves 7. un 8 EAF Nacionālo indikatīvo programmu (NIP);b) aptur finansiālo atbalstu visiem projektiem, izņemot iedzīvotāju tiešā atbalsta projektus, jo īpaši sociālā jomā;c) finansēšanu pārorientē uz iedzīvotāju tiešu atbalstu, jo īpaši sociālā jomā, demokratizācijā, cilvēktiesību un tiesiskuma ievērošanā;d) aptur 9. EAF NIP parakstīšanu;e) aptur ĀAK un EK partnerattiecību nolīguma 2. pielikuma 12 pantu tik ilgi, cik nepieciešams, lai īstenotu ierobežojošos pasākumus, kas pieņemti uz Eiropas Kopienas dibināšanas līguma pamata;f) ieguldījumi humānas dabas darbībām netiek ietekmēti;g) reģionālos projektus novērtēs katrā atsevišķā gadījumā.Pasākumus atceļ, kad dominē apstākļi, kas nodrošina cilvēktiesību, demokrātijas principu un tiesiskuma ievērošanu.Eiropas Savienība patur tiesības noteikt papildu ierobežojošus pasākumus.Eiropas Savienība uzmanīgi seko Zimbabves attīstībai un vēlreiz vēlas uzsvērt vēlmi uzturēt dialogu ar Zimbabvi, pamatojoties uz ĀKK un EK partnerattiecību nolīgumu.Ar cieņu,Komisijas vārdā —Padomes vārdā —--------------------------------------------------


title: Komisijas lēmums (1985. gada 25. marts), ar ko groza Lēmumu 80/686/EEK, ar kuru izveido Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā

text:
Svarīgs juridisks paziņojums

|

31985D0208

Oficiālais Vēstnesis L 089 , 29/03/1985 Lpp. 0064 - 0064 Speciālizdevums somu valodā: Nodaļa 15 Sējums 6 Lpp. 0220  Speciālizdevums spāņu valodā: Nodaļa 15 Sējums 5 Lpp. 0140  Speciālizdevums zviedru valodā: Nodaļa 15 Sējums 6 Lpp. 0220  Speciālizdevums portugāļu valodā Nodaļa 15 Sējums 5 Lpp. 0140

		Komisijas Lēmums(1985. gada 25. marts),ar ko groza Lēmumu 80/686/EEK, ar kuru izveido Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā(85/208/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,tā kā Padome ir pieņēmusi 1981. gada 19. maija Lēmumu 81/420/EEK, ar ko noslēdz Protokolu par sadarbību, ārkārtas gadījumos apkarojot Vidusjūras piesārņošanu ar naftu un citām kaitīgām vielām [1], un 1984. gada 28. jūnija Lēmumu 84/358/EEK, ar ko noslēdz Sadarbības nolīgumu par cīņu pret Ziemeļjūras piesārņošanu ar naftu un citām kaitīgām vielām [2]; tā kā Parlaments un Ekonomikas un sociālo lietu komiteja ir vairākkārt izteikuši vēlēšanos, lai tiktu izvērstas Komisijas darbības attiecībā uz jūras piesārņojuma ar naftu kontroli un samazināšanu, iekļaujot tās pārraudzībā arī citas kaitīgas vielas, izņemot naftu;tā kā ir būtiski, lai Komisija šo tēmu apspriestu ar augsti kvalificētiem dalībvalstu ekspertiem;tā kā Komisijas Lēmums 80/686/EEK [3] ir jāgroza, lai paplašinātu minētās Padomdevējas komitejas kompetenci, iekļaujot tās pārraudzībā arī citas kaitīgas vielas,IR PIEŅĒMUSI ŠO LĒMUMU.1. pantsLēmuma 80/686/EEK nosaukumā, 1. pantā un 2. panta 1. un 2. punktā vārdus "ogļūdeņražu emisija jūrā" aizstāj ar vārdiem "naftas un citu kaitīgu vielu emisija jūrā".2. pantsŠo lēmumu piemēro no 1985. gada 25. marta.Briselē, 1985. gada 25. martāKomisijas vārdā —Komisijas loceklisS. Clinton Davis[1] OV L 162, 19.6.1981., 4. lpp.[2] OV L 188, 16.7.1984., 7. lpp.[3] OV L 188, 22.7.1980., 11. lpp.--------------------------------------------------